Врз основа на член 36 од Законот за локалната самоуправа („Сл. Весник на РМ„ бр. 05/02) и член 72 став 2 од Статутот на Општина Берово (“Службен гласник на Општина Берово” бр.13/02, 18/07, 30/08 и 20/10), а во врска со Одлуката за пристапување кон измена на Статутот на Општина Берово со бр. 09-1631/1 од 16.05.2019 година донесена од Советот на Општина Берово, Советот на Општина Берово на 21-тата седница одржана на 12.07.2019 година донесе:

**С Т А Т У Т**

**за измени на Статутот на Општина Берово**

Член 1

Член 1 се менува и гласи:

„ Со овој Статут се уредуваат надлежноста на општина Берово и нејзините органи и тела, облиците на непосредно учество на граѓаните во одлучувањето, организацијата и делокругот на работа на органите на општината,општинска администрација, акти кои органите на општината ги донесуваат во вршење на надлежноста на општината, надзорот над работата на органите на општината,сопственоста на општината и финансирањето на општината, распуштањето на Советот на општината, механизмите на соработка меѓу општините и Владата на Република Северна Македонија, месната самоуправа, заштита на правата на општината, употреба на грбот на општината и други прашања од значење на општината.„

Член 2

Член 3 став 1 се менува и гласи:

„ Граѓаните на Република Северна Македонија кои имаат постојано место на живеење на подрачјето на општината се жители на општина Берово.„

Член 3

Член 9 став 1 се менува и гласи:

„ Општината има печат со тркалезна форма со пречник од 32 мм или 40 мм, во чија средина се наоѓа грбот на Република Северна Македонија и на чии рабови е испишано “Република Северна Македонија-Општина Берово”.

Член 4

Член 13 став 1 се менува и гласи:

„ Општината соработува со општините во Републиката и со единиците на локална самоуправа на други земји во согласност со надворешната политика на Република Северна Македонија и може да членува во меѓународни организации за локалната власт.”.

Член 5

Член 45 став 2 се менува и гласи:

„ “Јас (име и презиме) свечено изјавувам дека правата и должностите на член на Советот ќе ги вршам совесно и дека при нивното вршење ќе ги почитувам Уставот, законот, Статутот и одлуките на Советот и дека ќе го штитам уставниот поредок на Република Северна Македонија”.

Член 6

Член 46 се менува и гласи:

„ До донесувањето на закон со кој ќе се регулираат надоместокот за присуство на советниците на седници и надоместок на патните и днесвните трошоци,членовите на Советот ќе примаат надоместок за присуство на седници на Советот без оглед на нејзиното времетраење, најмногу до 30 % од просечната месечна нето плата во Република Северна Македонија исплатена во последните три месеци,а надоместоците за патни и дневни трошоци ќе им се исплатуваат според прописите кои се однесуваат на државните службеници”.

Член 7

Член 63 став 5 се менува и гласи:

„ До донесувањето на закон со кој ќе се регулираат надоместокот за присуство на советниците на седници и надоместок на патните и днесвните трошоци,членовите на Советот ќе примаат надоместок за присуство на седници на Советот без оглед на нејзиното времетраење, најмногу до 30 % од просечната месечна нето плата во Република Северна Македонија исплатена во последните три месеци,а надоместоците за патни и дневни трошоци ќе им се исплатуваат според прописите кои се однесуваат на државните службеници”.

Член 8

Член 71 став 1 алинеја 7 се менува и гласи:

„ - ракува со документите на општината и ги чува се до нивното уништување, односно предавање во Државниот архив на Република Северна Македонија”.

Член 9

Член 114 се менува и гласи:

„ Градоначалникот на општината има право да бара судска заштита пред надлежните судови кога на општината и се попречува вршењето на дадените надлежности со Устав и Закон, со акти и активности на органите на државната управа и на Владата на Република Северна Македонија”.

Член 10

Оваа одлука влегува во сила осмиот ден од денот на објавувањето во ,,Службен гласник на општина Берово„.

Бр. 09-2442/1

Во Берово, 12.07.2019 година

Совет на Општина Берово

Претседател

Јован Матеничарски